CELEX: 32020R1542
Language: ro
Date: 2020-10-21 00:00:00
Title: Regulamentul (UE) 2020/1542 al Parlamentului European și al Consiliului din 21 octombrie 2020 de modificare a Regulamentului (UE) nr. 1303/2013 în ceea ce privește ajustarea prefinanțării anuale pentru anii 2021-2023

26.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 356/1
               
            
         REGULAMENTUL (UE) 2020/1542 AL PARLAMENTULUI EUROPEAN ȘI AL CONSILIULUI
         din 21 octombrie 2020
         de modificare a Regulamentului (UE) nr. 1303/2013 în ceea ce privește ajustarea prefinanțării anuale pentru anii 2021-2023
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 177,
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizul Comitetului Economic și Social European (1),
         după consultarea Comitetului Regiunilor,
         hotărând în conformitate cu procedura legislativă ordinară (2),
         întrucât:
         
                     (1)
                  
                  
                     Regulamentul (UE) nr. 1303/2013 al Parlamentului European și al Consiliului (3) stabilește normele comune și generale aplicabile fondurilor structurale și de investiții europene.
                  
               
                     (2)
                  
                  
                     Există date care sugerează că prefinanțarea anuală este fixată la un nivel deosebit de ridicat în comparație cu cerințele de gestiune financiară care decurg din punerea în aplicare a programelor operaționale; acest lucru este valabil în special pentru exercițiile bugetare 2021-2023.
                  
               
                     (3)
                  
                  
                     În vederea reducerii presiunii asupra creditelor de plată în bugetul Uniunii pentru exercițiile bugetare 2021-2023 și pentru a spori predictibilitatea cerințelor de plată și, prin urmare, a contribui la o mai mare transparență în materie de planificare bugetară și la un profil de plată mai ordonat, rata anuală de prefinanțare pentru anii respectivi ar trebui să fie diminuată.
                  
               
                     (4)
                  
                  
                     Prin urmare, Regulamentul (UE) nr. 1303/2013 ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Articolul 134 alineatul (2) din Regulamentul (UE) nr. 1303/2013 se modifică după cum urmează:
            
                        (a)
                     
                     
                        A cincea liniuță se înlocuiește cu următorul text:
                        
                                    „—
                                 
                                 
                                    2020: 3 %;”.
                                 
                              
                  
                        (b)
                     
                     
                        Se adaugă următoarea liniuță:
                        
                                    „—
                                 
                                 
                                    2021-2023: 2 %.”
                                 
                              
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 21 octombrie 2020.
            
               
                  Pentru Parlamentul European
               
               
                  Președintele
               
               D. M. SASSOLI
            
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO C 159, 10.5.2019, p. 45.
         
            (2)  Poziția Parlamentului European din 4 aprilie 2019 (nepublicată încă în Jurnalul Oficial) și Decizia Consiliului din 7 octombrie 2020.
         
            (3)  Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (JO L 347, 20.12.2013, p. 320).